Komisijos Reglamentas (EB) Nr. 2269/2003
2003 m. gruodžio 22 d.
nustatantis 2004 m. tarifinę kvotą į Europos bendriją importuojamoms tam tikroms iš perdirbtų žemės ūkio produktų pagamintoms Islandijos kilmės prekėms, kurioms taikomas Tarybos Reglamentas (EB) Nr. 3448/93
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms [1], su paskutiniais pakeitimais, padarytais Reglamentu (EB) Nr. 2580/2000 [2], ypač į jo 7 straipsnio 2 dalį,
atsižvelgdama į 1999 m. birželio 21 d. Tarybos sprendimą 1999/492/EB dėl Europos bendrijos ir Islandijos Respublikos Susitarimo pasikeičiant raštais dėl Europos ekonominės bendrijos ir Islandijos Respublikos Susitarimo 2 protokolo sudarymo [3], ypač į jo 2 straipsnį,
kadangi:
(1) Sprendimu 1999/492/EB patvirtintas Europos bendrijos ir Islandijos Respublikos Susitarimas pasikeičiant raštais dėl Europos ekonominės bendrijos ir Islandijos Respublikos Susitarimo 2 protokolo nustato metines tarifines kvotas iš Islandijos importuojamiems konditerijos gaminiams iš cukraus, šokoladui ir kitiems maisto produktams, turintiems kakavos. Būtina skirti minėtąją kvotą 2004 m.
(2) 1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [4], su paskutiniais pakeitimais, padarytais Reglamentu (EB) Nr. 1335/2003 [5], nustato tarifinių kvotų administravimo taisykles. Tikslinga numatyti, kad šiuo reglamentu skiriama tarifinė kvota būtų administruojama pagal minėtąsias taisykles.
(3) Šiame reglamente numatytos priemonės atitinka Vadybos komiteto nuomonę horizontaliaisiais klausimais dėl prekybos perdirbtais žemės ūkio produktais, neišvardytais I priede,
PRIĖMĖ ŠĮ REGLAMENTĄ:
1 straipsnis
Priede išvardytoms Islandijos kilmės prekėms nuo 2004 m. sausio 1 d. iki gruodžio 31 d. taikomi tame pačiame priede nustatyti muitai, neviršijant nurodytų metinės kvotos ribų.
2 straipsnis
1 straipsnyje minimą tarifinę kvotą administruoja Komisija remdamasi Reglamento (EEB) Nr. 2454/93 308a, 308b ir 308c straipsniais.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 22 d.